Helbruna malkohao

La Helbruna malkohao (Taccocua leschenaultii), estas specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Ĝi estas loĝanta birdo en la Hinda subkontinento. La scienca nomo de tiu ĉi specio rememoras la francan botanikiston Jean Baptiste Leschenault de la Tour.

 Distribuado 
Ĉie sub Himalajo en Hinda subkontinento, tio estas Bangladeŝo, Srilanko; kaj laŭ regionoj en Pakistano kaj Raĝastano. Foje ĝi estis konsiderita kiel tri rasoj, variantaj laŭ koloro.

 Aspekto 
maldekstra|eta|Ilustraĵo fare de hindia artisto por Generalo Thomas Hardwicke, kiu estis uzita de Latham en lia priskribo de tio kio estas nun la subspecio sirkee, kiu estis publikigita de John Edward Gray en 1831.
Temas pri grandeca birdo de 42 cm. Ĝi estas ĉefe terbruna kaj ruĝeca en koloro, kaj la longa granda vosto havas bordon de elstaraj blankpintaj laŭgradaj krucstriecaj vostoplumoj. Estas evidenta rilato kun la centropo FazancentropoBird Number 598. La beko estas hokoforma, brilruĝega kaj flava. Ambaŭ seksoj estas similaj, sed junuloj estas pli senkoloraj kaj striecaj supre.

Kutimaro
Ilia habitato estas ege surgrundema, malferma arbustejo kaj dorna ĝangalo, falfolia duaranga ĝangalo. Ili estas solecaj aŭ ĉeestantaj laŭ paroj.

Ili ĉasgvatas inter arbustoj kiel la Fazancentropo, serĉante manĝaĵon: insektoj, lacertoj, falintaj fruktoj kaj beroj, ktp. Ili kuras milde tra la herbaro kiel mungoto. Ili malfortaj flugantoj, sed ili povas supreniri arbojn rapide, saltante el branĉo al branĉo kun granda lerteco, kiel la centropoj.

Ilia voĉo estas akra laŭta "kek-kek-kek-kerek-kerek-kerek" simila al la krioj de Kolumpapago; kaj iamaniere simila al tiu de Ĝangala strigo (Glaucidium radiatum)

Ilia manĝo konsistas el vario de insektoj, raŭpoj kaj etaj vertebruloj. Ili eventuale manĝas berojn.

 Reproduktado 
Tiu kukolo, kiel aliaj malkohaoj estas neparazita. Ilia reprodukta sezono estas de marto al aŭgusto (depende de latitudo). La nesto estas neprofunda platformo de branĉetoj kovritaj de verdaj folioj, en dorna arbusto kiel Euphorbia, aŭ arbetoj de 2 ĝis 7 m. La ino demetas 2 aŭ 3 ovojn, blankajn, kun kalka teksturo.

 Bildaro 

 Notoj 

Kategorio:Kukoloformaj
Kategorio:Kukoledoj
Kategorio:Birdoj de Azio
Kategorio:Birdoj de Barato